《赠范吏部》
宋代·张伯玉

海天东下越王州，碧城缭绕环山丘。
春晴紫翠堆绮屋，日暮烟雨藏朱楼。
禹祠花底金穴峻，贺老门前银汉秋。
何当独把钓竿手，笑拥一艘东去游。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。